John Owoeri

John Owoeri (født 13. januar 1987) er en nigeriansk fotballspiller som spiller for den kinesiske klubben Beijing Sport University FC.

 Karriere som klubbspiller 
Owoeri spilte for Polavis, Zumaz og Nigeria Port Authority som ung spiller. Fram til 2009 spilte han for Bendel Insurance, nederlandske Feyenoord, belgiske Westerlo, samt for Enyimba International. I 2009 spilte han for Heartland, og scoret to mål for klubben i åpningskampen i Afrikas Champions League 2009, hvor Heartland slo Monrovia Black Star 10–1. Etter to sesonger for klubben, signerte han for egyptiske Ismaily. I august 2012 forlot han Ismaily til fordel for nigerianske Sunshine Stars. Han spilte tre måneder for klubben, før han 2. november 2012 signerte for Warri Wolves.

Allsvenskan-klubben Åtvidabergs FF kunne 25. april 2013 meddele at John Owoeri hadde signert for klubben, og var spilleklar.«John Owoeri spelklar», fra Åtvidabergs FFs hjemmeside, 25. april 2013. Besøkt 23. juli 2015  Han var ubenyttet reserve for Åtvidabergs FF i 0–0-oppgjøret borte mot Kalmar FF 27. april 2013, og fikk sin debut for Åtvidabergs FF 4. mai samme år, da Åtvidabergs FF slo Djurgårdens IF 5–1 på hjemmebane.«Kalmar FF 0-0 Åtvidabergs FF», fra SvFFs hjemmeside, 27. april 2013. Besøkt 23. juli 2015 «Åtvidabergs FF 5-1 Djurgården», fra SvFFs hjemmeside, 4. mai 2013. Besøkt 23. juli 2015  Åtvidabergs FF forlenget i mai 2015 kontrakten med Owoeri til etter 2016-sesongen.

 Karriere som landslagsspiller 
Owoeri deltok for Nigerias U20-lag i U20-VM i Nederland 2005. Han var målscorer for Nigeria i kvartfinalen, i et mesterskap hvor Nigeria tok seg helt til finalen.«Nigeria 1-1 Netherlands» , fra FIFAs hjemmeside, 25. juni 2005. Besøkt 23. juli 2015  Han har spilt én landskamp for Nigeria, da Nigeria møtte Guinea i kvalifiseringen til Afrikamesterskapet i 2012.

 Overgangskontrovers med Ismaily 
John Owoeri ble i april 2015 dømt av FIFA til å betale sin tidligere klubb, egyptiske Ismaily, 1,3 millioner SEK, på grunn av kontraktsbrudd da Owoeri forlot klubben i 2012. Owoeri selv hevdet at hans tidligere klubb ikke hadde betalt ham lønn over en periode på flere måneder. Åtvidabergs FF ble som nåværende klubb for spilleren stilt solidarisk ansvarlig for beløpet i henhold til FIFAs reglement. Åtvidabergs FF kom til forlik med klubben etter kort tid, hvor beløpet skulle tilbakebetales over tid.«Officiellt: Åtvidabergs FF förlänger med John Owoeri», fotbolltransfers.com, 8. mai 2015. Besøkt 23. juli 2015 «Åtvidabergs FF tvingas betala miljonböter: 'Har inte budget för det här'», av Ludwig Persson, fotbollskanalen.se, 20. april 2015. Besøkt 23. juli 2015 «ÅFF kan tvingas till miljonböter», av Jasmin Frljevic, aftonbladet.se, 20. april 2015. Besøkt 23. juli 2015 

 Referanser 

 Eksterne lenker 

 «John Owoeri», profil på SvFFs hjemmeside 
 «John Owoeri», profil på Åtvidabergs FFs hjemmeside 

Kategori:Nigerianske fotballspillere
Kategori:Fotballspillere for Bendel Insurance FC
Kategori:Fotballspillere for Feyenoord Rotterdam
Kategori:Fotballspillere for KVC Westerlo
Kategori:Fotballspillere for Enyimba International FC
Kategori:Fotballspillere for Heartland FC
Kategori:Fotballspillere for Sunshine Stars FC
Kategori:Fotballspillere for Warri Wolves FC
Kategori:Fotballspillere for Åtvidabergs FF
Kategori:Fotballspillere for BK Häcken
Kategori:Fotballspillere for Baoding Yingli Yitong FC
Kategori:Fotballspillere for Shanghai Shenxin FC
Kategori:Fotballspillere for Inner Mongolia Zhongyou FC
Kategori:Fotballspillere for Shaanxi Chang'an Athletic FC
Kategori:Fotballspillere for Beijing Sport University FC
Kategori:Fødsler i 1987
Kategori:Personer fra Warri